Robert Jarni

**Robert Jarni** (Čakovec, 26. listopada 1968.), bivši hrvatski nogometaš.

Bivši hrvatski i jugoslavenski reprezentativac bio je prepoznatljiv po svojoj iznimnoj brzini. Igrao je većinom na sredini terena, te kao lijevi bek, odnosno krilo. Na tim pozicijama bio je nezamjenjiv.

## Podrijetlo i djetinjstvo
Robert Jarni je rođen 26. 10. 1968 u porodici Stjepana i Ane Jarni. Ime je dobio po američkom političaru Robertu F. Kennediju, bratu američkog predsjednika John F. Kennedija.

## Igračka karijera
### Klupska karijera
Svoju je nogometnu karijeru započeo u rodnom gradu igrajući za tadašni MTČ, sada NK Čakovec. Igrajući u kup utakmici u Splitu impresionirao je skaute splitskog Hajduka, te mu je Hajduk bio sljedeći klub. Tamo je proveo 5 godina prije odlaska u talijanski A.S. Bari. Brzo je i često mjenjao klubove, te je zabilježio nastupe i u dresovima Torina i Juventusa u samo 4 talijanske godine. 1995. otišao je u Španjolsku. Sljedeći je klub bio Real Betis, Španjolcima poznat kao brzonogi Jarni u Betisu je proveo 3 godine, a zatim navratio u englesku. Tamo je igrao za Coventry, no to je brzo završilo. 1999. opet je u Španjolskoj, i to u velikom Real Madridu. Ondje je bio zajedno sa reprezentativnim suigračem Šukerom, no, nije puno igrao. Slijedio je Las Palmas, a već 2001. novo i posljednje odredište - Grčka. Tamo je igrao u Panathinaikosu kao još jedna od hrvatskih legenda u tom klubu. U 1/4 finalu Lige prvake protiv Barcelone odigrao je svoju posljednju utakmicu, barem što se velikog nogometa tiče.

### Reprezentativna karijera
Svoju reprezentativnu karijeru Jarni je započeo u reprezentaciji Jugoslavije. Zabilježio je 7 nastupa, od kojih 1 i na svjetskom prvenstvu 1990.. Odmah po osamostaljenju Hrvatske pozvan je u reprezentaciju, te zabilježio blistave trenutke na europskom prvenstvu 96. i pogotovo na svjetskoj smotri 98. gdje je igrao svih 7 utakmica, osvojio brončanu medalju, a u vječnom pamčenju ostat će felš lijevom nogom Köpkeu kojim je načeo Njemačku reprezentaciju u povijesnoj 3:0 pobijedi Hrvatske. Karijeru je završio u lipnju 2002. sa 81 reprezentativom utakmicom i 2 pogotka. Taj rekord držao je do 18. lipnja 2006. kada ga je prestigao Dario Šimić.

Kao član reprezentacije 1998. dobitnik je Državne nagrade za šport "Franjo Bučar".

### Mali nogomet
Svoje aktivno bavljenje športom Robert Jarni nastavio je u malom nogometu gdje je u hrvatskoj reprezentaciji bio jedan od boljih. Nastupao je za Brodosplit Inženjering od 2002. do 2007. godine te nekoliko utakmica 2008. godine.

## Trenerska karijera
Od kraja kolovoza 2007. radio je kao prvi pomoćni trener Sergija Krešića u Hajduku. 26. listopada 2007. godine, nakon ostavke Krešića postaje prvi trener Hajduka, točno na svoj 39. rođendan. Izdržao je do kraja sezone kada sa jako mladom momčadi završava na petom mjestu, te dobiva otkaz.

Nakon samo dva kola prve HNL sezone 2010./2011. preuzima NK Istru 1961 koja je pod palicom prijašnjeg trenera Ante Miše zabilježila dva uzastopna poraza uz gol razliku od 1:8. Prvu utakmicu na kormilu Istre gubi na gostovanju u Zagrebu s minimalnih 1:0 od NK Lokomotive, 7. kolovoza 2010. godine. Zbog niza loših rezultata sa Istrom podnosi ostavku 19. rujna 2010.

U sezoni 2012./13. je vodio juniorsku selekciju Hajduka.

Dana 1. prosinca 2013. je postao trener bosanskohercegovačkog kluba FK Sarajevo. Nakon samo 6 utakmica što je vodio FK Sarajevo, 8. travnja 2014. Jarni dobiva otkaz.

## Priznanja
### Igrač
#### Klupska
**[[Hajduk Split]]**
* Kup maršala Tita **(2) :** *1987.*, *1991.*

**[[Juventus Torino]]**
* Prvak Italije **(1) :** *1995.*, 
* Talijanski kup **(1) :** *1995.*

**[[Real Madrid]]**
* Interkontinentalni kup **(1)** : *1998.*

#### Reprezentativna
**[[Jugoslavenska nogometna reprezentacija|Jugoslavija]]**
* Prvo mjesto, Zlatna medalja, U-20 Svjetskog prvenstva u Čileu 1987. godine.
* Drugo mjesto, Srebrna medalja, UEFA Europsko do 21 Rusija 1990.

**[[Hrvatska nogometna reprezentacija|Hrvatska]]**
* Francuska 1998. - Bronca
* Kao član reprezentacije 1998. dobitnik je Državne nagrade za šport "Franjo Bučar".

## Reference

## Literatura
*